## Pravilnik o izmjenama i dopunama Pravilnika o osposobljavanju kandidata za vozače vozila na motorni pogon

### NN 30/1998 (5.3.1998.), Pravilnik o izmjenama i dopunama Pravilnika o osposobljavanju kandidata za vozače vozila na motorni pogon

# MINISTARSTVO PROSVJETE I ŠPORTA

Na temelju članka 321. stavka 3. Zakona o sigurnosti prometa na cestama
("Narodne novine", broj 59/96 - pročišćeni tekst) ministar prosvjete i
športa u suglasnosti s ministrom pomorstva, prometa i veza donio je

## **PRAVILNIK**

### **O IZMJENAMA I DOPUNAMA PRAVILNIKA O OSPOSOBLJAVANJU KANDIDATA ZA VOZAČE VOZILA NA MOTORNI POGON**

Članak 1.

U Pravilniku o osposobljavanju kandidata za vozače vozila na motorni
pogon ("Narodne novine", broj 89/94 i 42/95) u članku 1. riječ: "organizacije"
briše se, umjesto nje dodaju se riječi: "pravne i fizičke osobe (u daljnjem
tekstu: autoškole)", a ostatak teksta ostaje isti.

Članak 2.

Članak 3. mijenja se i glasi:

"Osposobljavanje kandidata za vozače iz nastavnog predmeta Prometna
i sigurnosna pravila i Upravljanje vozilom na motorni pogon obavlja se
na temelju nastavnog plana i programa koji je sastavni dio ovoga pravilnika."

Članak 3.

U članku 4. stavak 1. i 2. mijenjaju se i glase;

"Osposobljavanje kandidata za vozača iz nastavnih predmeta Prometna
i sigurna pravila i Upravljanje vozilom na motorni pogon mogu izvoditi
autoškole ako imaju:

- godišnji plan osposobljavanja kandidata za vozača utvrđen temeljem
nastavnog plana i programa iz članka 3. ovoga pravilnika,

- stručnog voditelja i broj stručnih djelatnika u radnom odnosu potreban
za uspješno ostvarivanje nastavnog plana i programa osposobljavanja kandidata
za vozače, prema godišnjem planu rada,

- radne prostorije, odgovarajuću prometnu površinu ili prometno vježbalište,
nastavna sredstva, pomagala i opremu u skladu s ovim pravilnikom.

O izmjenama uvjeta iz stavka 1. podstavka 2. i 3. ovoga članka obvezno
se izvještava stručna organizacija iz članka 208. Zakona o sigurnosti prometa
na cestama, u roku 15 dana od dana izmjene uvjeta".

Članak 4.

U članku 5. stavak 2. mijenja se i glasi:

"Ako se na oglas ne prijavi osoba koja ispunjava uvjete iz stavka 1.
ovoga članka, za stručnog voditelja može biti izabrana osoba koja ispunjava
uvjete za instruktora vožnje kategorija vozila za koje je voditelj i ima
najmanje pet godina radnog iskustva na poslovima osposobljavanja kandidata
za vozača".

Članak 5.

Članak 6. briše se.

Članak 6.

Članak 7. mijenja se i glasi:

"Osposobljavanje kandidata za vozače iz nastavnog predmeta Prometna
i sigurnosna pravila i Upravljanje vozilom na motorni pogon može se izvoditi
i izvan mjesta u kojem je sjedište autoškole, pod uvjetima iz članka 4.
ovoga pravilnika.

Osposobljavanje kandidata za vozače iz nastavnog predmeta Prometna i
sigurnosna pravila može se izvoditi i izvan mjesta u kojem je sjedište
autoškole, pod uvjetima iz članka 8. stavka 1. ovoga pravilnika".

Članak 7.

Članak 8. mijenja se i glasi:

"Učionica za izvođenje nastave iz predmeta Prometna i sigurnosna pravila
mora udovoljavati sljedećim uvjetima:

1. da nije dio ugostiteljskog ili stambenog prostora odnosno da nije
neposredno povezana s ugostiteljskim objektom,

2. da ima vlastiti ulaz koji ne služi kao prolaz u druge prostorije,

3. da ima radnu površinu po osobi 1,5 m˛,

4. da ima zapremninu po osobi najmanje 3mł,

5. da ima radnu površinu najmanje 8 m˛ za nastavnike,

6. da ima ukupnu površinu ne manju od 25 m˛,

7. da ima odgovarajući namještaj i opremu i to:

- školsku ploču ili odgovarajuću plohu za pisanje s mogućnošću okretanja,
veličine najmanje 1 m˛ ili bez mogućnosti okretanja veličine 2 m˛ ili više,

- ormare za nastavni pribor, opremu i dokumentaciju,

- radne stolove ili školske klupe

- stolice s naslonom, odnosno stolice s podlogom za pisanje,

- da se može prozračivati,

- da ima uređaj za zagrijavanje i da je dobro osvijetljena.

Pored učionice u istom građevinskom objektu autoškola mora imati prijemni
ured, koji udovoljava uvjetima iz stavka 1. točke 1, 2, 3. i 4. ovoga članka
i koji ima odgovarajući namještaj i opremu, te prostoriju sa sanitarnim
čvorom s po jednim muškim i ženskim WC-om s umivaonikom.

Na prijemnom uredu autoškola mora imati istaknutu tvrtku koja sadrži
naziv, djelatnost, sjedište s adresom, te istaknutu obavijest o uredovnom
vremenu".

Članak 8.

Članak 9. mijenja se i glasi:

"Za izvođenje nastave iz nastavnih predmeta Prometna i sigurnosna pravila
i Upravljanje vozilom na motorni pogon, autoškola mora imati minimum nastavnih
sredstava i pomagala i to:

*I. Propise koji uređuju oblast osposobljavanja kandidata za vozača:*

- Zakon o sigurnosti prometa na cestama i provedbene propise donesene
na temelju toga Zakona;

- druge zakone i propise iz područja cestovnog prometa i sigurnosti
u prometu.

*II. Stručnu literaturu:*

- o osposobljavanju kandidata za vozača vozila A, B, C, D i E kategorije,
radnih strojeva, mopeda, traktora i bicikla,

- o uređajima na vozilima koji su značajni za sigurnost u cestovnom
prometu, te o djelovanju raznih nepovoljnih činitelja na odvijanje cestovnog
prometa,

- iz područja psihologije prometa, prometne tehnike, andragogije i metodike
obuke vožnje,

- testove znanja koji se koriste tijekom nastave.

*III. Nastavna sredstva i pomagala:*

1. PC ili grafoskop ili dijaprojektor ili projektor ili televizor i
videorekorder (player),

2. tahograf (za vozila C i D kategorije),

3. komplet propisane opreme vozila,

4. interaktivni CD ili grafofolije ili dijapozitive ili videofilmove
ili druge filmove koji po sadržaju obuhvaćaju nastavni plan i program iz
nastavnih predmeta Prometna i sigurnosna pravila i Upravljanje vozilom
na motorni pogon,

5. prometne znakove i signalizaciju na cestama, panoe,

6. maketu za pokazivanje prometnih situacija i prometnih pravila ili
magnetsku ploču s prometnim elementima,

7. maketu svjetlosnih i svjetlosno-signalnih uređaja vozila s vlastitim
izvorom svjetlosti.

*IV. Vozilo za osposobljavanje kandidata iz nastavnog predmeta Upravljanje
vozilom na motorni pogon*

Stručnu literaturu i nastavna sredstva iz stavka 1. točke II. i III./4
ovoga članka odobrava Ministarstvo prosvjete i športa uz pribavljeno mišljenje
Ministarstva unutarnjih poslova i Ministarstva pomorstva, prometa i veza".

Članak 9.

Članak 10. mijenja se i glasi:

"Za izvođenje nastave iz nastavnog predmeta Upravljanje vozilom na motorni
pogon autoškola mora osigurati tehnički ispravno, čisto i uredno vozilo,
i to:

1. za A kategoriju vozila - motocikl s dva kotača, čiji je radni obujam
motora do 125 cmł, ili radnog obujma većeg od 125 cmł s mjenjačem

2. za B kategoriju vozila - osobni automobil koji nema automatski mjenjač,

3. za E kategoriju vozila uz vučno vozilo B kategorije (B+E) priključno
vozilo čija najveća dopuštena masa iznosi više od 750 kg, do najviše mase
vučnog vozila B kategorije ili priključno vozilo čija najveća dopuštena
masa iznosi više od 750 kg s vlastitim sustavom kočenja i da najveća dopuštena
masa vučnog vozila B kategorije i prikolice ne prelazi 3,5 tone,

4. za C kategoriju vozila - teretni automobil, osim tegljača, čija najveća
dopuštena masa iznosi najmanje 7,5 t,

5. za E kategoriju vozila uz vučno vozilo C kategorije (C+E) priključno
vozilo s dvije osovine čija najveća dopuštena masa iznosi najmanje 4,5
tone s vlastitim sustavom kočenja,

6. za E kategoriju vozila uz vučno vozilo C kategorije - tegljač s dvije
osovine (C+E) i poluprikolica s dvije osovine s razmakom osovina poluprikolice
do 1,8 i najveće dopuštene mase 36 tona s vlastitim sustavom kočenja,

7. za D kategoriju vozila - autobus koji ima najmanje 35 sjedala,

8. za E kategoriju vozila uz vučno vozilo D kategorije (D+E) priključno
vozilo čija najveća dopuštena masa iznosi više od 750 kg s vlastitim sustavom
kočenja,

9. za osposobljavanje kandidata za vozača tramvaja-tramvaj,

10. za osposobljavanje kandidata za vozača traktora-traktor,

11. za osposobljavanje kandidata za vozača mopeda-moped.

Uz vozila iz stavka 1. točke 1. i 11. ovoga članka autoškola mora osigurati
zaštitnu kacigu s ugrađenim komunikatorom koji omogućava vezu između kandidata
koji se osposobljava i instruktora vožnje u pratećem vozilu.

Nastava za upravljanje traktorom može se izvoditi samo na traktoru s
priključnim vozilom.

Vozilo za nastavu invalidne osobe mora biti prilagođeno tjelesnim nedostacima
osobe, o čemu mora postojati odgovarajuća potvrda o ispitivanju vozila,
izdana od ovlaštene organizacije za ispitivanje vozila. Vozilo za nastavu
invalidne osobe može imati automatski mjenjač.

Vozilo iz stavka 1. točke 2. ovoga članka ne može biti starije od 7
godina".

Članak 10.

Članak 11. briše se.

Članak 11.

Članak 12. mijenja se i glasi:

"Nastavna sredstva i pomagala iz članka 9. stavka 1. točke I, II. i
III. ovoga pravilnika moraju biti u vlasništvu autoškole, te na raspolaganju
predavaču.

Vozilo za izvođenje nastave iz nastavnog predmeta Upravljanje vozilom
na motorni pogon, koje je u vlasništvu autoškole, smatra se nastavnim sredstvom
koje se koristi u obrazovne svrhe.

Članak 12.

U članku 13. iza točke 2. dodaje se nova točka 3. koja glasi:

"najmanje dva vanjska zrcala za skup vozila B+E kategorije ovisno o
konstrukcijskim osobinama prikolice i opremi prikolice".

Dosadašnje točke 3, 4, 5, 6. i 7. postaju točke 4, 5, 6, 7. i 8.

Članak 13.

Iza članka 13. dodaje se novi članak 13a. koji glasi:

"Članak 13a.

Ploča za označavanje vozila autoškole je svjetleća ili obojena reflektirajućom
žutom bojom i na njoj je upisan samo tekst "Autoškola". Uz tekst "Autoškola"
na ploči za označavanje ucrtava se s desne strane oznaka "L" u skladu s
člankom 14. ovoga pravilnika. Dimenzije ploče za označavanje vozila s natpisom
"AUTOŠKOLA L" su 630¤200 mm.

Vozila B, C i D kategorije na lijevim i desnim prednjim vratima mogu
imati naljepnicu dimenzije 500¤250 mm, žute boje s nazivom autoškole, sjedištem,
adresom i telefonom autoškole.

Na osobnim automobilima ploča za označavanje vozila autoškole ispisana
s obje strane postavlja se na najvišem mjestu vozila, a na ostalim vozilima
postavlja se na prednjoj i stražnjoj strani vozila.

Dimenzije i prikaz karakteristika ploče za označavanje vozila autoškole
i naljepnice iz stavka 3. ovoga članka sastavni su dio ovoga pravilnika".

Članak 14.

U članku 14. stavku 2. točka 4. i stavak 3. brišu se.

Članak 15.

Članak 15. mijenja se i glasi:

"Za izvođenje nastave iz nastavnog predmeta Upravljanje vozilom na motorni
pogon autoškola mora osigurati odgovarajuću prometnu površinu s ucrtanim
elementima ili prometno vježbalište.

Odgovarajuća prometna površina za izvođenje vježbi iz upravljanja vozilom
sastoji se od jedne ili dvije površine od najmanje 500 m˛, a jedna od dvije
površine mora imati kolnik širine najmanje 5 metara i dužine najmanje 50
metara.

Prometno-tehnički elementi odgovarajuće prometne površine moraju omogućavati
uvježbavanje svih osnovnih radnji s vozilom kao što su:

- kretanje i zaustavljanje pri raznim brzinama,

- polukružno okretanje vozilom,

- parkiranje,

- vožnja unatrag,

- vožnja između čunjeva ("slalom vožnja"),

- vožnja u krugu,

- vožnja po osmici,

- intenzivno kočenje i zaustavljanje.

Vježbe kretanja uz nagib za sve kategorije vozila i vježbe polukružnog
okretanja vozila C i D kategorije i skupa vozila, mogu se izvoditi i na
javnim cestama sa slabijim intenzitetom prometa.

Prometno vježbalište sastoji se od jedne ili više površina u istom mjestu,
koje nisu javna cesta, a imaju slijedeće prometno-tehničke elemente.

1. kolnik s dvije prometne trake za promet vozila u oba smjera širine
najmanje 5 metara, a dužine najmanje 250 m,

2. raskrižja na kojima je moguće izvoditi vježbe upravljanja vozilom
u situaciji:

- kad su ceste iste važnosti,

- kad se prometom upravlja prometnim znakovima, a posebno prometnim
svjetlima,

- kad se promet odvija na raskrižju s kružnim tokom prometa.

3. površine za uvježbavanje:

- kretanje unaprijed - unatrag,

- parkiranja odnosno garažiranja vozila,

- promjene smjera kretanja (pletenica),

- promjene smjera kretanja vožnjom unaprijed i unatrag (naizmjenični
boksovi),

- kretanja u zavoju i na uzastopnim zavojima različitog polumjera (izvođenje
"osmice"),

- kretanja po skliskom kolniku,

- kretanja po oštećenom kolniku,

- vožnje na suženju ceste,

- vožnje pri izvođenju radova na cesti,

- vožnje na makadamu,

- vožnje na uzbrdici i nizbrdici ceste,

- prijelaza ceste preko željezničke pruge u razini.

Prometno-tehnički elementi prometnog vježbališta, osim za uvježbavanje
vožnje na makadamu i vožnje pri izvođenju radova na cesti, moraju biti
izgrađeni sa suvremenim kolničkim zastorom (asfalt, beton, kocka i slično),
prema tehničkim propisima za izgradnju ceste.

Odgovarajuća prometna površina ili prometno vježbalište mora biti obilježena
prometnim znakom "Zabrana prometa u oba smjera" s dodatnom pločom "Osim
za vozila autoškole" \_\_\_\_\_\_\_\_\_\_\_\_ (upisati naziv ili nazive autoškola koje
koriste odgovarajuću prometnu površinu ili prometno vježbalište).

Dimenzije odgovarajuće prometne površine, odnosno prometno-tehnički
elementi prometnog vježbališta, sastavni su dio ovog Pravilnika.

Članak 16.

U uvodnoj rečenici članka 16. riječi: "u mjestu osposobljavanja" brišu
se, a podstavak 6. mijenja se i glasi:

"- vožnja i ubrzavanje vozila do maksimalno dozvoljene brzine ili brzine
koja ovisi o prometnim i kolničkim uvjetima uz odgovarajuću promjenu stupnja
prijenosa, od najnižeg do najvišeg i obratno uz korištenje kočenja motorom,
te uporabom kočnice i spojke".

Članak 17.

U članku 17. stavku 2. točke 1. i 9. brišu se. U točki 3. riječi: "i
program" te riječi: "s izvedbenim programima" brišu se, a točka 8. mijenja
se i glasi:

"- popis vozila na kojima će se osposobljavati kandidati za vozače s
preslikama prometnih dozvola i atestima udvojenih komandi".

Dosadašnje točke 2, 3, 4, 5, 6, 7. i 8. postaju točke 1, 2, 3, 4, 5,
6. i 7.

Članak 18.

Članak 18. briše se.

Članak 19.

U članku 19. stavku 1. točki 2. riječi: "tri mjeseca" zamjenjuju se
riječima: "šest mjeseci", a ostatak teksta ostaje isti.

Iza stavka 2. dodaje se novi stavak 3. koji glasi: "Osoba koja se uključi
u osposobljavanje za vozača obvezno dobiva knjižicu kandidata za vozača."

Postojeći stavak 3. postaje stavak 4.

Članak 20.

Članak 20. mijenja se i glasi:

"Kandidat za vozača vozila bilo koje kategorije ili vrste vozila, koji
se prethodno osposobljavao za vozača jedne od kategorija ili vrste vozila,
dužan je pri upisu u autoškolu priložiti valjanu vozačku dozvolu, odnosno
uvjerenje o položenom vozačkom ispitu za vozača i ostale potrebne dokaze.

Kandidati koji se osposobljavaju za vozače vozila D kategorije moraju
priložiti dokaz da su upravljali motornim vozilima C kategorije najmanje
dvije godine, odnosno B i C kategorije najmanje tri godine od čega motornim
vozilima C kategorije najmanje jednu godinu".

Članak 21.

Članak 22. mijenja se i glasi:

"Nastava iz nastavnog predmeta Prometna i sigurnosna pravila je obvezna.
Nastava iz predmeta Prometna i sigurnosna pravila organizira se u obrazovnim
grupama od najviše 30 kandidata, ovisno o uvjetima iz članka 8. ovog pravilnika.

U tijeku dnevnog radnog vremena u jednoj obrazovnoj grupi iz nastavnog
predmeta Prometna i sigurnosna pravila mogu se održati najviše četiri sata".

Članak 22.

U članku 23. druga rečenica briše se.

Članak 23.

Članak 24. mijenja se i glasi:

"Nastava iz nastavnog predmeta Upravljanje vozilom na motorni pogon
je obvezna, a može započeti s kandidatom koji je prethodno položio ispit
iz nastavnog predmeta Prometna i sigurnosna pravila.

Nastava iz stavka 1. ovoga članka izvodi se prvih deset sati po jedan
sat, individualno.

Nastava iz stavka 1. ovog članka nakon desetog sata može se izvoditi
i kao blok sat, za sve kategorije vozila. Blok sat može se izvoditi s jednim
ili s dva kandidata u vozilu, B+E, C i C+E kategorije, a kod osposobljavanja
vozača vozila D kategorije, odnosno tramvaja, s najviše četiri kandidata.

Za vrijeme nastave iz nastavnog predmeta Upravljanje vozilom na motorni
pogon na vozilima C ili C+E kategorije, vučno i priključno vozilo moraju
biti opterećeni teretom najmanje 1/3 nosivosti vučnog, odnosno vučnog i
priključnog vozila".

Članak 24.

U članku 25. stavak 2. mijenja se i glasi:

"Za vrijeme trajanja nastave instruktor vožnje mora imati nalog za osposobljavanje
kandidata iz nastavnog predmeta Upravljanje vozilom na motorni pogon, a
kandidat koji se osposobljava mora imati uvjerenje o duševnoj i tjelesnoj
sposobnosti za upravljanje vozilom kategorije ili vrste vozila za koju
se osposobljava, u izvorniku ili ovjerenoj preslici i knjižicu kandidata
za vozača".

Članak 25.

Članak 26. briše se.

Članak 26.

Članak 29. mijenja se i glasi:

"O osposobljavanju kandidata autoškola vodi sljedeću evidenciju:

1. matičnu knjigu

2. dnevnik rada s imenikom za nastavni predmet Prometna i sigurnosna
pravila.

Autoškola čuva matičnu knjigu trajno, a ostale dokumente dvije godine".

Članak 27.

U članku 30. stavku 1. točka 2. mijenja se i glasi:

"nalog za osposobljavanje kandidata iz nastavnog predmeta Upravljanje
vozilom na motorni pogon".

U točki 3. briše se brojka "26 i".

Članak 28.

U članku 31. dodaje se novi stavak 2. koji glasi:

"Matična knjiga predaje se najkasnije u roku 15 dana od dana prestanka
rada autoškole".

Članak 29.

Članak 32. mijenja se i glasi:

"Ministarstvo prosvjete i športa vodi registar izdatih rješenja o početku
rada i zabrani obavljanja djelatnosti autoškole, a stručna organizacija
iz članka 208. Zakona o sigurnosti prometa na cestama upisnik s podacima
o djelatnosti autoškola".

Članak 30.

Članak 33. mijenja se i glasi:

"Ministarstvo prosvjete i športa privremeno će zabraniti rad autoškoli
i odrediti rok za otklanjanje utvrđenih nedostataka ako stručna organizacija
iz članka 208. Zakona o sigurnosti prometa na cestama u obavljanju poslova
stručnog nadzora utvrdi da:

1. Izvodi osposobljavanje kandidata protivno odredbi članka 7, 8, 10.
i 15. ovoga pravilnika

2. Nema stručnog voditelja i broj stručnih djelatnika prema članku 4.
stavku 1. točki 2. ovoga pravilnika.

Ako autoškola ne otkloni nedostatke u roku iz stavka 1. ovoga članka
Ministarstvo prosvjete i športa zabranit će joj rad".

Članak 31.

Članak 34. mijenja se i glasi:

"Novčanom kaznom do 5.000,00 kuna kaznit će se za prekršaj autoškola:

1. ako ne poštuje odredbe članka 3. ovoga pravilnika

2. ako nema nastavna sredstva i pomagala iz članka 9. i 10. ili ih koristi
suprotno odredbama članka 12. stavak 1. ovoga pravilnika

3. ako ne ispunjava uvjete iz odredbi članka 13a. i 14. ovoga pravilnika

4. ako uključi kandidata u osposobljavanje protivno odredbi članka 19.
stavak 1. točka 1. i 2. i članka 20. ovoga pravilnika

5. ako ne poštuje odredbe članka 21. ovoga pravilnika

6. ako ne izvodi nastavu u skladu s odredbama članka 22. i članka 24.
ovoga pravilnika

7. ako uključi kandidata u nastavu iz nastavnog predmeta Upravljanje
vozilom na motorni pogon protivno članku 24. ovoga pravilnika

8. obavlja nastavu iz nastavnog predmeta Upravljanje vozilom na motorni
pogon protivno odredbi članka 25. ovoga pravilnika

9. ako autoškola kandidatu koji nastavlja osposobljavanje u drugoj autoškoli
ne izda potvrdu o završenom dijelu programa i druge dokumente potrebne
za nastavak osposobljavanja prema članku 27. stavak 2. ovoga pravilnika

10. ako autoškola ne omogući kandidatu završavanje propisanog programa
osposobljavanja u skladu s odredbama članka 28. ovoga pravilnika

11. ako ne vodi evidenciju i dokumentaciju iz članka 29. i 30. ovoga
pravilnika.

Novčanom kaznom u iznosu od 2.000,00 do 3.000,00 kuna kaznit će se za
prekršaj iz stavka 1. ovoga članka i odgovorna osoba u autoškoli.

Novčanom kaznom od 2.000 do 3.000 kuna kaznit će se za prekršaj odgovorna
osoba autoškole ako ne postupi u skladu s člankom 31. ovoga pravilnika.

Ako autoškola ponovi prekršaj iz stavka 1. ovoga članka Ministarstvo
prosvjete i športa zabranit će joj rad.

Članak 32.

Autoškole i Stručna organizacija iz članka 208. Zakona o sigurnosti
prometa na cestama dužne su uskladiti svoju djelatnost, ustrojstvo, poslovanje
i opće akte s odredbama ovoga pravilnika u roku šest mjeseci nakon njegovog
stupanja na snagu.

Članak 33.

Odredbe članaka 6, 8, 11, 12, 18, 22, 26, 29. i 30. Pravilnika o osposobljavanju
kandidata za vozače vozila na motorni pogon ("Narodne novine", broj 89/94
i 42/95) primjenjivat će se do donošenja akta kojim će ministar zdravstva
u suglasnosti s ministrom unutarnjih poslova propisati uvjete za izvođenje
nastave iz predmeta Pružanje prve pomoći osobama ozlijeđenim u prometnoj
nezgodi.

Članak 34.

Odredba članka 10. stavka 5. ovoga pravilnika, primjenjivat će se od
1. siječnja 2000. godine.

Članak 35.

Ovaj pravilnik stupa na snagu osmog dana od dana objave u "Narodnim
novinama".

Klasa: 602-10/98-01/60
Urbroj: 532-07/3-98-01
Zagreb, 16. siječnja 1998.

Ministar
**Ljilja Vokić, prof.,** v. r.

**NASTAVNI PLAN I PROGRAM
OSPOSOBLJAVANJA KANDIDATA ZA VOZAČA**

UVOD

Nastavni plan i program osposobljavanja kandidata za vozača vozila kao
prilog Pravilnika o osposobljavanju kandidata za vozače čini temelj za
ostvarivanje cilja u sustavu osposobljavanja: postizanje i razvijanje pozitivnih
stavova budućih vozača u prometu, humanih odnosa, odnosno uzajamnog poštivanja
i razumijevanja među svim sudionicima prometa, te stjecanje temeljnih vještina
vožnje na načelima optimalne sigurnosti i solidarnosti u prometu.

Nastavni plan i program predstavlja jedinstvenu cjelinu sadržaja nastavnih
predmeta:

I. Prometna i sigurnosna pravila

II. Pružanje prve pomoći osobama ozlijeđenim u prometnoj nezgodi

III. Upravljanje motornim vozilom

za sve kategorije i vrste vozila i objašnjenja za realizaciju pojedinih
dijelova programa.

Nastavne sadržaje utvrđene u Nastavnom planu i programu za pojedinu
kategoriju ili vrstu vozila treba prihvatiti kao jedinstvenu cjelinu. Stjecanje
teorijskih znanja ne može se promatrati odvojeno od stjecanja praktičnih
znanja i vještina. Poučavanje mora biti i teorijsko i praktično u oba okruženja
i učionici i vozilu. Time će se postići najučinkovitije aktivno uključivanje
kandidata u temeljnu zadaću poticanja na promišljanje o prometu, donošenja
pravilnih odluka, izradbu pozitivnih stavova i visoke razine odgovornosti
u prometu, za sebe i ostale sudionike prometa.

Ovakav pristup sadržajima Nastavnog plana i programa ujednačuje obrazovni
proces, briše do sada jasnu razdiobu na teoriju i praksu, znanja i vještine,
postiže interakciju između njih, povezuje deklarativna znanja s operativnim
znanjima, motivima, sposobnostima, vještinama i tehnikom vožnje. Kandidat
se uči prepoznati opasnost, spoznati što je to rizik i rizična situacija
u prometu, spoznati kako se u prometu treba ponašati, što je to kodeks
dobroga vozača, izgrađuje pozitivne stavove o prometu, uči se prometnoj
kulturi i međusobnoj toleranciji i uvažavanju spoznaje osobne sposobnosti
i akceptira bez ostatka načela defenzivne vožnje. Takovim postupkom kandidat,
budući vozač, prihvaća svoju odgovornost kao sudionik prometa te prihvaća
sigurnost kao društvenu kategoriju i zaštićenost u prometu kao načelo za
sve sudionike prometa.

CILJ I ZADAĆE:

Cilj koji se mora realizirati primjenom ovog Nastavnog plana i programa
i kroz sustav osposobljavanja u autoškoli jest samostalno i sigurno upravljanje
vozilom u stvarnim prometnim uvjetima na cesti uz uvažavanje optimalne
sigurnosti te razvijanje solidarnosti, humanih i etičkih odnosa među sudionicima
prometa.

Realizacijom sadržaja Nastavnog plana i programa u cjelovitom procesu
osposobljavanja moraju se ostvariti određene ZADAĆE koje su u uskoj svezi
s ostvarenjem temeljnog cilja osposobljavanja.

Zadaće programa su sljedeće:

* Upoznati temeljne propise, osnovne uvjete, osobine i steći znanja o
  zakonitosti odvijanja cestovnog prometa.
* Usvojiti načela defenzivne vožnje u svim uvjetima vožnje.
* Razviti svijest o odgovornosti u prometu zbog sprečavanja prometnih
  nezgoda.
* Izgraditi pozitivne stavove o prometu kod kandidata, te naučiti kulturna
  ponašanja u prometu.
* Razviti osjećaj za racionalnu vožnju i očuvanje čovjekova okoliša te
  zdravlja i života ljudi.
* Izgraditi u kandidata motrište o točnosti, preciznosti i sposobnosti
  za primjenu prometnih propisa i pravila.
* Upoznati prirodna i prometna pravila i zakonitosti djelovanja sila
  na vozilo.
* Naučiti predviđati opasnost i prepoznati rizične situacije u prometu.
* Usvojiti temeljna znanja i načela pomoći i samopomoći te osposobiti
  buduće vozače za pružanje prve pomoći i samopomoći u prometnoj nezgodi
  i drugim okolnostima u kojima je potrebno pružiti odgovarajuću i pravodobnu
  prvu pomoć.
* Shvatiti zakonitosti kretanja vozila i djelovanje sila za vrijeme dok
  se koči.
* Upoznati se s vozilom na kojem se osposobljava, te naučiti postupak
  održavanja vozila i shvatiti značaj tehničke ispravnosti vozila.
* Razviti vještine i navike dobrog i sigurnog upravljanja vozilom.
* Steći sigurnost i samostalnost u upravljanju vozilom uz poštivanje
  odgovarajućih prometnih pravila i propisa.

![](dodatni/370442.gif)

OBJAŠNJENJE UZ TABLICU

**NASTAVNI SADRŽAJI
iz nastavnog predmeta Prometna i sigurnosna pravila**

Nastavni sadržaji iz nastavnog predmeta Prometna i sigurnosna pravila
sadržani su u temeljnom nastavnom programu osposobljavanje kandidata za
vozače. Nastavni sadržaji za sve kategorije i vrste vozila izvedeni su
iz temeljnog programa.

Broj sati u tablici za realizaciju pojedinog programa je **minimalan**za svaku pojedinu kategoriju ili vrstu vozila.

OBJAŠNJENJE:

Sadržaje temeljnog nastavnog programa trebao bi poznavati svaki budući
vozač bez obzira za koju se kategoriju ili vrstu vozila osposobljava.

Za pojedinu kategoriju ili vrstu vozila, sadržaje programa treba realizirati
u funkciji pojedine kategorije ili vrste vozila za koju se kandidat za
vozača osposobljava.

Za realizaciju sadržaja predviđen je **minimalni fond sati** koje
će predavač realizirati tijekom nastave. Predavač će utvrditi predznanje
kandidata testom, te će temeljem toga odrediti **stvarno potreban broj**sati za kandidata, odnosno grupu kandidata. Za svaku nastavnu cjelinu
predložen je okvirni broj nastavnih sati koji su potrebni za realizaciju
nastavnih tema, odnosno, nastavnih jedinica u sklopu nastavne cjeline.
Neposrednu realizaciju i stvarno potreban broj sati za obradbu pojedinih
sadržaja utvrđuje predavač svojim izvedbenim planom za svaku grupu kandidata
posebno.

Pri realizaciji nastavnih sadržaja za kategoriju vozila A i moped posebno
treba naglasiti moguće opasnosti za vožnje vozilima na dva kotača.

Pri realizaciji nastavnih sadržaja za kategorije vozila B+E, C, C+E,
D, D+E, traktor i tramvaj posebno se treba osvrnuti na gabarite skupa vozila,
ukupne mase i osovinska opterećenja, uređaje bitne za sigurnu vožnju, kao
i moguće opasnosti koje proizlaze iz upravljanja vozilom kojemu je pridodano
priključno vozilo.Osim toga, potrebno je naglasiti odgovornost vozača za
udoban i siguran prijevoz putnika kad upravlja vozilom kojim prevozi putnike.

Sadržaji Nastavnog plana i programa, ovisno o nastavnoj jedinici, odnosno
temi obrađuju se tako da se izborom metode poučavanja postignu najbolji
učinci u osposobljavanju. Metode poučavanja moraju biti u funkciji ostvarenja
cilja i zadaća osposobljavanja.

Tijekom izvođenja nastave preporučuje se stalno provjeravanje znanja
kandidata za vozača, kao i vrednovanje stečenih znanja.

**Predavač je dužan kandidatu za vozača nakon svake nastavne cjeline,
odnosno jedinice potpisom ovjeriti u knjižici kandidata, da je kandidat
uspješno svladao propisane sadržaje.**

MATERIJALNI UVJETI:

Za realiziranje nastavnog programa osposobljavanja za pojedinu kategoriju
ili vrstu vozila potrebno je osigurati i opremiti učionicu u skladu s normativima
propisanim u Pravilniku o osposobljavanju kandidata za vozača.

KADROVSKI UVJETI:

Nastavu mogu realizirati predavači koji ispunjavaju uvjete propisane
Zakonom o sigurnosti prometa na cestama i Pravilnikom o osposobljavanju
kandidata za vozače vozila na motorni pogon i vozače tramvaja.

LITERATURA:

Za realiziranje nastavnih sadržaja koristiti zakone, podzakonske akte
i drugu literaturu koja je odobrena od Ministarstva prosvjete i športa.

**NASTAVNI SADRŽAJI
iz nastavnog predmeta Upravljanje vozilom na motorni pogon i tramvajem**

Nastavni sadržaji iz nastavnog predmeta Upravljanje vozilom na motorni
pogon i tramvajem sadržani su u temeljnom nastavnom programu osposobljavanja
kandidata za vozača. Posebnosti u svezi osposobljavanja za pojedinu kategoriju
i vrstu vozila utvrđene su i izvedene iz temeljnog programa. Za sadržaje
iz nastavnog programa za svaku kategoriju ili vrstu vozila predviđen je
**minimalan** fond sati praktične nastave - obuke.

Ako kandidat nastavne sadržaje ne može usvojiti u minimalnom fondu sati,
s obzirom na njegova predznanja, sposobnosti i vještine, instruktor vožnje
zajedno s kandidatom utvrđuje potreban broj sati za njihovo usvajanje.

**Konačni broj sati koji su kandidatu potrebni za svladavanje nastavnih
sadržaja mora biti određen od strane instruktora vožnje u skladu sa stručnim,
pedagoškim, didaktičkim, moralnim i etičkim normama.**

Instruktor vožnje kroz praktičnu nastavu mora operacionalizirati stečena
znanja kandidata u teorijskoj nastavi, odnosno koristeći teorijska znanja
kandidata, brže i lakše kod kandidata razvijati vještine i navike u sigurnom
upravljanju vozilom.

Instruktor vožnje mora kandidata upoznati sa sadržajima nastavnog programa,
vremenom u kojem se sadržaji u normalnim uvjetima mogu svladati, s uvjetima
u kojima će se realizirati, te ga upoznati s ciljem i zadaćama koje se
moraju ostvariti tijekom osposobljavanja iz nastavnog predmeta Upravljanje
vozilom na motorni pogon.

Posebno, instruktor vožnje mora steći uvid u eventualna ograničenja
koja ima kandidat (uvidom u Uvjerenje o duševnoj i tjelesnoj sposobnosti
kandidata), te nastavu prilagoditi tome.

Instruktor vožnje će test vožnjom steći uvid u eventualna predznanja
i vještinu vožnje svakog kandidata ponaosob. Tempo usvajanja pojedinih
zadaća instruktor vožnje mora podrediti individualnim sposobnostima, predznanjima
i vještinama svakog pojedinog kandidata. **Za realizaciju sadržaja nastavnog
programa predviđen je minimalni fond nastavnih sati, a instruktor vožnje
utvrđuje stvarno potreban broj sati obuke za sigurnu vožnju svakog kandidata.**

Nakon svake obrađene cjeline ili vježbe instruktor vožnje je obvezan
analizirati napredovanje kandidata i kvalitetu stečenih vještina, te zajedno
s kandidatom utvrditi daljnji tijek usvajanja vještina.

**Instruktor vožnje je dužan kandidatu za vozača nakon svake nastavne
cjeline, odnosno, vježbe potpisom ovjeriti u knjižici kandidata da je kandidat
uspješno svladao propisane sadržaje.**

Pri realizaciji sadržaja programa za kategorije vozila B+E, C, C+E,
D, D+E i tramvaj treba posebno voditi računa o gabaritima vozila i skupa
vozila, ukupnim masama i osovinskim opterećenjima, uređajima bitnim za
sigurnu vožnju, kao i mogućim opasnostima koje proizlaze iz upravljanja
vozilom kojemu je pridodano priključno vozilo. Osim toga, potrebno je naglasiti
odgovornost i vještinu vožnje vozača za udoban i siguran prijevoz putnika
kad upravlja vozilom koje prevozi putnike.

Tijekom osposobljavanja kandidata za vozača traktora, instruktor vožnje
je dužan sadržaje realizirati u funkciji gabarita i posebnosti vožnje traktora,
kao i gabarita priključnih vozila i priključaka za sigurnost vožnje.

Za "A" kategoriju i moped, mjesto realizacije nastavnih jedinica, odnosno,
vježbi pod rednim brojem 1. do 4. je vježbalište, odnosno odgovarajuća
površina u mjestu sjedišta autoškole (pet nastavnih sati). Mjesto realizacije
nastavnih jedinica, odnosno, vježbi pod rednim brojem 5. do 8. je javna
cesta u stvarnim prometnim uvjetima (pet nastavnih sati). Od toga prvi
dio vježbi se ostvaruje na prometnicama s manjim intenzitetom prometa dok
se posljednje nastavne cjeline, odnosno vježbe (od 6 do 8) realiziraju
na prometnicama s većim intenzitetom prometa u gradu.Tijekom osposobljavanja
instruktor vožnje će naglašavati moguće opasnosti pri vožnji vozila na
dva kotača i primjenu defenzivne vožnje.

Instruktor vožnje mora za navedene nastavne jedinice, odnosno, vježbe
obuke vožnje kandidatu najprije objasniti zadatak, pokazati zadatak ili
radnju, pustiti kandidata da vježba uz njegovu kontrolu i korekcije, a
nakon uvježbavanja zadati zadatak kandidatu da samostalno izvede radnju
vozilom, te istu ocijeniti.

Nakon što je kandidat uspješno svladao sve propisane sadržaje, instruktor
vožnje će s kandidatom simulirati predispitnu vožnju i ocijeniti kandidata.
Ako je kandidat temeljem stručnog i meritornog mišljenja instruktora vožnje
zadovoljio na predispitnoj vožnji, a prema sadržaju i kriterijima ispita,
u knjižicu kandidata svojim potpisom potvrđuje da je kandidat uspješno
svladao propisani program iz nastavnog programa Upravljenje vozilom na
motorni pogon ili tramvaj.

MATERIJALNI UVJETI:

Za izvođenje svih programa osposobljavanja potrebno je osigurati i opremiti
vozilo odgovarajuće kategorije ili vrste u skladu s normativima propisanim
u Pravilniku o osposobljavanju kandidata za vozača na motorni pogon.

Za osposobljavanje kandidata za vozača vozila A kategorije i mopeda
potrebno je osigurati komunikator za razgovor s kandidatom i čunjeve za
realiziranje vježbi na odgovarajućoj površini.

KADROVSKI UVJETI:

Nastavu mogu realizirati instruktori vožnje koji ispunjavaju uvjete
propisane Zakonom o sigurnosti prometa na cestama i Pravilnikom o osposobljavanju
kandidata za vozača vozila na motorni pogon i vozača tramvaja.

**TEMELJNI NASTAVNI PROGRAM OSPOSOBLJAVANJA KANDIDATA ZA VOZAČA**

**iz nastavnog predmeta Prometna i sigurnosna pravila**

|  |  |  |
| --- | --- | --- |
| **Nastavna cjelina** | **Nastavne teme/jedinice** | **okvirni  broj   sati** |
| **22. Temeljni pro-  pisi i odgovor-  nost sudionika  u prometu** | Vrste propisa  Temeljni izrazi   Uvjeti za upravljanje vozilom   Kategorije i vrste vozila   Osposobljavanje kandidata za vozače   Način provedbe vozačkog ispita   Stjecanje prava na upravljanje vozilom   Oduzimanje i gubitak vozačke dozvole   Obveze i odgovornost sudionika u prometu | **1** |
| **2.  Ponašanje       sudionika       u prometu** | Izgradba pozitivnih stavova o prometu   Međusobni odnosi sudionika u prometu   Prometna kultura   Promet i okoliš - ekologija   Ekonomična i učinkovita vožnja   Kako se treba ponašati u prometu   Komunikacija između sudionika u prometu   Primjeri kulturnog ponašanja u prometu   Sposobnost reagiranja - brzina, točnost i učinkovitost   Kako postati siguran i iskusan vozač   Defenzivna vožnja   Ponašanja na granici sposobnosti - rizično   ponašanje   Utjecaj alkohola, lijekova i droga na sigurno ponašanje u prometu   Ponašanje vozača kao uzrok prometnih nezgoda | **3** |
| **3. Prirodne zako-  nitosti i prometna  pravila** | Prirodna sila - energija kretanja   Sile koje djeluju na vozilo   Kočenje i zaustavni put vozila   Razmak između vozila u vožnji   Sigurnosni pojas i naslon za glavu   Djeca u vozilu   Uvjeti za sigurno obavljanje radnji vozilom   u prometu   Vožnja, prestrojavanje i skretanje   Promet na raskrižju   Cesta i njena obilježja   Radovi na cesti | **4** |
| **4.   Znakovi u**   **prometu** | Postavljanje, oblik, boja i simboli   Vrste prometnih znakova   Znaci koje daju ovlaštene službene osobe   Percepcija prometnih znakova   Postupanje prema prometnim znakovima   Zvučni i svjetlosni znakovi upozorenja   Ostali znakovi | **5** |
| **5. Percepcija      prometne      situacije** | Predviđanje prometne situacije   Gledanje iz vozila   Oštrina vida i vidno polje   Najugroženiji sudionici prometa   Percepcija prometne situacije pri   mimoilaženju   Percepcija prometne situacije na prijelazu   ceste preko željezničke pruge | **2** |
| **6. Vozilo u**   **funkciji**   **sigurnosti      prometa** | Osnove funkcioniranja uređaja na vozilu   Oprema vozila   Vidljivost iz vozila   Instrument ploča u vozilu   Svjetlosno-signalni uređaji   Motor   Prijenosni mehanizam   Kočnice   Gume   Upravljač   Vuča vozila   Prijevoz tereta   Registracija i tehnički pregled   Osiguranje vozila   Priprava za vožnju   Postupak u slučaju kvara na vozilu | **3** |
| **7. Vožnja u      gradu-naselju** | Osnovna obilježja gradskog prometa   Brzina vožnje   Upravljanje prometom na raskrižju   Vožnja ulicama s jednosmjernim prometom   Kružni tok prometa   Rezervirane i prometne trake s izmjenjivim   smjerom vožnje   Javni gradski prijevoz putnika   Uključivanje i isključivanje u/iz prometa   Vožnja raskrižjem u više razina   Prestrojavanje i razvrstavanje   Izbor prometne trake i skretanje   Vožnja u koloni   Obilaženje i pretjecanje   Vožnja zelenim valom   Zaustavljanje i parkiranje   Okretanje i vožnja unatrag   Vozila s prednošću prolaska   Turistički vlak   Kretanje pješaka   Promet mopeda i bicikala | **5** |
| **8. Vožnja izvan**   **naselja** | Osnovna obilježja prometa izvan naselja   Određivanje brzine vožnje   Prilagođavanje brzine vožnje   Uključivanje i isključivanje u/iz prometa   Vožnja u koloni i razmak između vozila   Promet u tunelu   Pretjecanje i obilaženje   Zaustavljanje, okretanje i vožnja unatrag   Vožnja na uzdužnom nagibu   Vožnja zavojima   Autocesta i cesta namijenjena isključivo   za promet motornih vozila   Kretanje pješaka | **3** |
| **9. Vožnja u       posebnim**   **uvjetima** | Smanjena vidljivost   Vožnja noću   Uporaba svjetala u prometu   Vožnja po magli   Vožnja za jakog vjetra   Vožnja po snijegu   Vožnja po poledici   Vožnja po kiši   Prometna nezgoda   Postupak u slučaju prometne nezgode   Umor | **2** |
| **10. Postupak u        slučaju pro-**   **metne nezgode** | Postupak u slučaju prometne nezgode | **1** |
| **11. Nadzor pro-       meta i kaznena      odgovornost** | Nadzor i upravljanje prometom, nadzor   vozila i vozača   Prometni prekršaji i sankcije   Kaznena odgovornost | **1** |

I.
NASTAVNI PROGRAM OSPOSOBLJAVANJA KANDIDATA ZA VOZAČA VOZILA "A" KATEGORIJE

Za kandidate koji nemaju položen vozački ispit niti za jednu kategoriju,
odnosno vrstu vozila, osposobljavanje se realizira prema sadržajima temeljnog
nastavnog programa. Nastavne cjeline pod rednim brojem 3. i 6. iz temeljnog
programa, za kandidate za vozače motocikla, nadopuniti sljedećim sadržajima:

|  |  |  |
| --- | --- | --- |
| **Nastavna cjelina** | **Nastavne teme/jedinice** | **okvirni  broj   sati** |
| **3. Prirodne zako-      nitosti i      prometna      pravila** | Obilježja vožnje motociklom   Opasnosti pri vožnji motocikla   Stabilnost motocikla   Sile koje djeluju na motocikl   Kočenje i zaustavni put motocikla   Propisi koji se odnose na vožnju motocikla |  |
| **6. Motocikl u      funkciji      sigurnosti      prometa** | Motocikl u funkciji sigurnosti prometa   Oprema za vožnju motocikla   Kočenje i zaustavljanje motocikla   Suvozač na motociklu   Vožnja prtljage |  |

Kad se za vozača vozila A kategorije osposobljava kandidat koji ima
položen vozački ispit za upravljanje vozilom jedne od kategorija ili vrsta
vozila, osposobljavanje se realizira samo za nastavni predmet Upravljanje
vozilom.

II.
NASTAVNI PROGRAM OSPOSOBLJAVANJA KANDIDATA ZA VOZAČA VOZILA "B" KATEGORIJE

Za kandidate koji nemaju vozačku dozvolu niti jedne kategorije, odnosno
vrste vozila, osposobljavanje se realizira prema sadržajima temeljnog nastavnog
programa.

Kada se za vozača vozila B kategorije osposobljava kandidat koji ima
položen vozački ispit za upravljanje vozilom A kategorije ili vrste vozila
G i H, osposobljavanje se realizira samo za nastavni predmet Upravljanje
vozilom.

III.
NASTAVNI PROGRAM OSPOSOBLJAVANJA KANDIDATA ZA VOZAČA SKUPA VOZILA "B+E"
KATEGORIJE

Kada se za vozača vozila B + E kategorije osposobljava kandidat, osposobljavanje
se realizira prema sljedećim nastavnim sadržajima:

|  |  |  |
| --- | --- | --- |
| **Nastavna cjelina** | **Nastavne teme/jedinice** | **okvirni  broj   sati** |
| **1. Temeljni  propisi i**   **odgovornost  sudionika u  prometu** | Temeljni izrazi koji se odnose na skup   vozila   Uvjeti za upravljanje skupom vozilom   Način provedbe vozačkog ispita   Stjecanje prava na upravljanje   skupom vozila | **1** |
| **3. Prirodne**   **zakonitosti i  prometna  pravila** | Kočenje i zastavni put skupa vozila   Razmak između vozila u vožnji   Uvjeti za sigurno obavljanje radnji   skupom vozila u prometu | **1** |
| **6. Vozilo u funk-**   **ciji sigurnosti**   **prometa** | Vrste vučnih i priključnih vozila   Dimenzije, mase i osovinsko opterećenje   prikolica   Konstrukcija prikolica   Konstrukcija priključnog uređaja   (kuka i ruda)   Oprema skupa vozila   Svjetlosno-signalni uređaji skupa vozila   Kočnice i kočenje skupa vozila   Obilježavanje skupa vozila | **3** |

IV.
NASTAVNI PROGRAM OSPOSOBLJAVANJA KANDIDATA ZA VOZAČA VOZILA "C" KATEGORIJE

Za kandidata koji nema položen vozački ispit za vozača niti jedne kategorije
ili vrste vozila, a želi se osposobljavati za vozača vozila C kategorije,
osposobljavanje se realizira prema nastavnim sadržajima temeljnog programa,
a u funkciji vozila C kategorije. Osim zajedničkih sadržaja iz temeljnog
programa potrebno je realizirati nastavne cjeline pod rednim brojem 3,
6. i 12. prema sljedećim sadržajima:

|  |  |  |
| --- | --- | --- |
| **Nastavna cjelina** | **Nastavne teme/jedinice** | **okvirni  broj   sati** |
| **3. Prirodne  zakonitosti**   **i prometna  pravila** | Sile koje djeluju na vozilo   Kočenje i zastavni put vozila   Razmak između vozila u vožnji   Uvjeti za sigurno obavljanje radnji vozilom   u prometu  ---  Vožnja, prestrojavanje i skretanje   Brzine vožnje | **1** |
| **6. Vozilo u**   **funkciji  sigurnosti  prometa** | Vrste teretnih automobila   Dimenzije, mase i osovinsko opterećenje   Konstrukcija vozila   Oprema vozila   Vidljivost iz vozila   Poznavanje rada i osnovnog održavanja   uređaja bitnih za sigurnu vožnju   Instrument ploča   Tahograf   Svjetlosno-signalni uređaji   Motor   Prijenosni mehanizam   Upravljač   Vrste kočnica i kočenje   Gume   Vuča vozila   Prijevoz tereta i osoba   Obilježavanje teretnih automobila   Priprava za vožnju | **8** |
| **12. Prijevoz tereta** | Trajanje vremena upravljanja teretnim   automobilom   Prijevoz tereta   Uvjeti koje moraju ispunjavati vozila   Obveze vozača   Stabilnost vozila   Smještaj i učvršćivanje tereta   Prijevoz specijalnih tereta   Izvanredni prijevoz   Prijevoz stoke   Označavanje tereta na automobilu   Prijevoz opasnih tvari, mjere sigurnosti   i oprema vozila   Obveze vozača i posade   Propisana dokumentacija | **4** |

*Nastavni program osposobljavanja kandidata za vozača vozila
"C" kategorije koji ima položen vozački ispit za vozača vozila "B" kategorije*

Kada se za vozača vozila C kategorije osposobljava kandidat koj ima
položen vozački ispit za upravljanje vozilom B kategorije, osim zajedničkih
sadržaja iz temeljnog programa potrebno je realizirati nastavne cjeline
pod rednim brojem 3, 6. i 12. prema sljedećim sadržajima:

|  |  |  |
| --- | --- | --- |
| **Nastavna cjelina** | **Nastavne teme/jedinice** | **okvirni  broj   sati** |
| **3. Prirodne      zakonitosti**   **i prometna      pravila** | Sile koje djeluju na vozilo   Kočenje i zaustavni put vozila   Razmak između vozila u vožnji   Uvjeti za sigurno obavljanje radnji vozila   u prometu   Vožnja, prestrojavanje i skretanje   Brzine vožnje | **1** |
| **6. Vozilo u      funkciji      sigurnosti      prometa** | Vrste teretnih automobila   Dimenzije, mase i osovinsko opterećenje  Konstrukcija vozila   Oprema vozila   Vidljivost iz vozila   Poznavanje rada i osnovnog održavanja   uređaja bitnih za sigurnost prometa   Instrument ploča   Tahograf   Svjetlosno-signalni uređaji   Motor   Prijenosni mehanizam   Upravljač   Vrste kočnica i kočenje   Gume   Vuča vozila   Prijevoz tereta i osoba   Obilježavanje teretnih automobila   Priprava za vožnju | **5** |
| **12. Prijevoz tereta** | Trajanje vremena upravljanja teretnim   automobilom   Prijevoz tereta   Uvjeti koje moraju ispunjavati vozila   Obveze vozača   Stabilnost vozila   Smještaj i učvršćivanje tereta   Prijevoz specijalnih tereta   Izvanredni prijevoz   Prijevoz stoke   Označavanje tereta na automobilu   Prijevoz opasnih tvari, mjere sigurnosti i   oprema vozila   Obveze vozača i posade   Propisana dokumentacija | **4** |

V.
NASTAVNI PROGRAM OSPOSOBLJAVANJA KANDIDATA ZA VOZAČA VOZILA "C+E" KATEGORIJE

Kada se za vozača vozila C+E kategorije osposobljava kandidat koji ima
položen vozački ispit za upravljanje vozilom C kategorije, osposobljavanje
se realizira prema sljedećim nastavnim sadržajima:

|  |  |  |
| --- | --- | --- |
| **Nastavna cjelina** | **Nastavne teme/jedinice** | **okvirni  broj   sati** |
| **1. Temeljni      propisi i**   **odgovornost      sudionika u     prometu** | Temeljni izrazi u svezi skupa vozila   Uvjeti za upravljanje skupom vozila   Način provedbe vozačkog ispita   Stjecanje prava na upravljanje skupom   vozila |  |
| **3. Prirodne  zakonitosti   i prometna  pravila** | Kočenje i zaustavni put skupa vozila   Razmak između vozila u vožnji   Uvjeti za sigurno obavljanje radnji skupom   vozila u prometu   Brzine vožnje | **1** |
| **6. Vozilo u   funkciji**   **sigurnosti  prometa** | Vrste vučnih i priključnih vozila   Dimenzije, mase i osovinsko opterećenje   prikolica   Konstrukcija prikolica i poluprikolica   Uređaj za spajanje vučnog i   priključnog vozila   Konstrukcija priključnog uređaja   (kuka i ruda)   Oprema skupa vozila   Svjetlosno-signalni uređaji   Kočnice i kočenje skupa vozila   Gume   Vuča vozila   Prijevoz tereta i osoba   Smještaj i učvršćivanje tereta   Označavanje tereta na skupu vozila   Prijevoz opasnih tvari   Mjere sigurnosti   Obilježavanje skupa vozila   Priprava za vožnju | **4** |

VI.
NASTAVNI PROGRAM OSPOSOBLJAVANJA KANDIDATA ZA VOZAČA VOZILA "D" KATEGORIJE

Kada se za vozača D kategorije osposobljava kandidat koji ima prethodno
položen vozački ispit za vozača vozila C kategorije, osposobljavanje se
realizira prema nastavnim sadržajima temeljnog programa, a u funkciji vozila
D kategorije:

|  |  |  |
| --- | --- | --- |
| **Nastavna cjelina** | **Nastavne teme/jedinice** | **okvirni  broj   sati** |
| **1. Temeljni      propisi i       odgovornost      sudionika u      prometu** | Temeljni izrazi   Uvjeti za upravljanje vozilom   Kategorije i vrste vozila   Način provedbe vozačkog ispita   Stjecanje prava na upravljanje vozilom |  |
| **3. Prirodne  zakonitosti   i prometna**   **pravila** | Kočenje i zaustavni put vozila   Razmak između vozila u vožnji   Uvjeti za sigurno obavljanje   radnji vozilom u prometu   Vožnja, prestrojavanje i skretanje   Brzine vožnje | **1** |
| **6. Autobus u     funkciji     sigurnosti     prometa** | Vrste autobusa   Dimenzije, mase i osovinsko opterećenje   Konstrukcija autobusa   Oprema   Vidljivost iz autobusa   Poznavanje rada i osnovnog održavanja   uređaja bitnih za sigurnu vožnju   Instrument ploča   Tahograf   Svjetlosno-signalni uređaji   Motor   Prijenosni mehanizam   Upravljač   Kočnice i kočenje   Gume   Vuča vozila   Prijevoz osoba   Prijevoz prtljage i tereta   Priprema za vožnju   Postupak u slučaju kvara na autobusu | **4** |
| **12. Prijevoz        putnika** | Trajanje vremena upravljanja autobusom   Vrste prijevoza   Vozni red   Postupak vozača na autobusnom stajalištu   Uključivanje i isključivanje s   autobusnog stajališta   Prijevoz školske djece   Označavanje autobusa   Gradski i prigradski prijevoz   Međugradski prijevoz   Turistički prijevoz   Prijevoz za vlastite potrebe   Postupak na autobusnom kolodvoru   Obveze vozača i posade   Propisana dokumentacija | **5** |

VII.
NASTAVNI PROGRAM OSPOSOBLJAVANJA KANDIDATA ZA VOZAČA VOZILA "D+E" KATEGORIJE

Kada se za vozača vozila D+E kategorije osposobljava kandidat koji ima
položen vozački ispit za upravljanje vozilom D kategorije, osposobljavanje
se realizira prema sljedećim nastavnim sadržajima:

|  |  |  |
| --- | --- | --- |
| **Nastavna cjelina** | **Nastavne teme/jedinice** | **okvirni  broj   sati** |
| **3. Prirodne      zakonitosti       i prometna      pravila** | Kočenje i zaustavni put skupa vozila   Razmak između vozila u vožnji   Uvjeti za sigurno obavljanje   radnji skupom vozila u prometu   Brzine vožnje | **1** |
| **6. Skup vozila u      funkciji      sigurnosti**   **prometa** | Vrste vučnih i priključnih vozila   Dimenzije, mase i osovinsko opterećenje   autobusa i prikolice  Konstrukcija autobusa   Konstrukcija prikolice   Konstrukcija priključnog uređaja  (kuka i ruda)   Oprema   Instrument ploča   Svjetlosno-signalni uređaji   Kočnice i kočenje   Kočenje prikolice   Gume   Vuča vozila   Prijevoz osoba   Prijevoz prtljage i tereta   Smještaj i učvršćivanje tereta   Označavanje tereta na skupu vozila   Oprema skupa vozila   Propisana dokumentacija   Priprava za vožnju   Postupak u slučaju kvara na skupu vozila | **4** |

VIII.
NASTAVNI PROGRAM OSPOSOBLJAVANJA KANDIDATA ZA VOZAČA MOPEDA ("H")

Za kandidate koji nemaju položen vozački ispit niti za jednu kategoriju,
odnosno vrstu vozila, osposobljavanje se realizira prema sadržajima temeljnog
nastavnog programa. Nastavne cjeline pod rednim brojem 3. i 6. iz temeljnog
programa, za kandidate za vozače mopeda, realiziraju se prema sadržajima
za A kategoriju.

IX.
NASTAVNI PROGRAM OSPOSOBLJAVANJA KANDIDATA ZA VOZAČA TRAKTORA ("G")

Za kandidate koji nemaju položen vozački ispit niti za jednu kategoriju,
odnosno vrstu vozila, osposobljavanje se realizira prema sadržajima temeljnog
nastavnog programa. Nastavne cjeline pod rednim brojem 1, 3. i 6. iz temeljnog
programa za kandidata za vozača traktora nadopuniti slijedećem sadržajima:

|  |  |  |
| --- | --- | --- |
| **Nastavna cjelina** | **Nastavne teme/jedinice** | **okvirni  broj   sati** |
| **1. Temeljni propi-      si i odgovor-      nost sudionika      u prometu** | Uvjeti za upravljanje traktorom   Način provedbe vozačkog ispita   Stjecanje prava na upravljanje traktorom. | **1** |
| **3. Prirodne**   **zakonitosti      i prometna      pravila** | Sile koje djeluju na traktor   Kočenje i zaustavni put traktora   Vožnja, prestrojavanje i skretanje   Propisi koji se odnose na vožnju traktora   Brzine vožnje | **4** |
| **6. Traktor u  funkciji  sigurnosti  prometa** | Vrste traktora, priključnih vozila i   priključaka   Oprema traktora   Konstrukcija traktora (s i bez kabine)   Uređaj za spajanje traktora s priključnim   vozilom ili priključcima   Stabilnost traktora s priključnim vozilom ili  priključcima   Vidljivost iz traktora   Dodatni uređaji (kompresor, špera, samo-  stalni ukrcaj i iskrcaj tereta, i ostalo)   Uključivanje na cestu sa suvremenim   kolničkim zastorom   Vuča priključnih vozila (prikolica, zaprežno   vozilo)   Guranje i nošenje priključaka   Prijevoz tereta i osoba   Prijevoz domaćih životinja   Održavanje traktora   Priprava za vožnju (u posebnim uvjetima) | **8** |

X.
NASTAVNI PROGRAM OSPOSOBLJAVANJA KANDIDATA ZA VOZAČA TRAMVAJA ("F")

Nastavni program realizira se prema sljedećim sadržajima:

|  |  |
| --- | --- |
| **Nastavne cjeline** | **Nastavne teme/jedinice** |
| **1. Temeljni propisi i**   **odgovornost sudio-      nika u prometu** | Temeljni izrazi u svezi tramvaja   Uvjeti za upravljanje tramvajem   Način provedbe vozačkog ispita   Stjecanje prava na upravljanje tramvajem |
| **2. Ponašanje sudionika      u prometu** | Kako se treba ponašati u prometu   Ponašanje vozača kao uzrok prometnih nezgoda |
| **3. Prirodne zakonitosti**   **i prometna pravila** | Prirodna sila - energija kretanja   Sile koje djeluju na tramvaj   Put reagiranja, kočenja i zaustavljanja   Sigurnosni razmak   Vožnja i skretanje   Tramvajska pruga i njena obilježja   Radovi na pruzi |
| **4. Znakovi u prometu** | Signali u tramvajskom prometu   Postupanje prema znakovima i signalima u prometu   Zvučni i svjetlosni znakovi upozorenja |
| **5. Percepcija prometne      situacije** | Predviđanje prometne situacije   Najugroženiji sudionici prometa |
| **6. Tramvaj u funkciji     sigurnosti prometa** | Vrste tramvaja   Dimenzije, mase i osovinska opterećenja   Konstrukcija tramvaja i kola   Oprema   Vidljivost iz tramvaja   Instrument ploča   Svjetlosno-signali uređaji   Električni uređaji   Prijenosni mehanizam   Kočnice i kočenje   Kontroler   Vuča tramvaja   Trajanje upravljanja tramvajem   Tehnički pregled tramvaja   Priprava za vožnju   Postupak u slučaju kvara na tramvaju |
| **7. Prijevoz putnika** | Vrste prijevoza   Vozni red i vožnja na liniji   Postupak na tramvajskom terminalu (okretištu)   Postupak vozača na tramvajskom stajalištu   Uključivanje i isključivanje s tramvajskog stajališta   Označavanje tramvaja   Prijevoz putnika i prtljage   Obveze vozača tramvaja   Odnos prema putnicima   Sigurnost putnika   Turistički tramvaj   Propisana dokumentacija |
| **8. Vožnja u gradu** | Osnovna obilježja gradskog prometa   Brzine vožnje   Upravljanje prometom na raskrižju   Rezervirane i naizmjenične prometne trake   Promet pješaka   Promet biciklista   Vožnja u koloni   Vožnja unatrag |
| **9. Vožnja u posebnim**   **uvjetima** | Vožnja po snijegu   Postupak u različitim situacijama   (razne neispravnosti, kontrola, nađene stvari itd)   Vožnja po snijegu   Vožnja po kiši   Vožnja po magli   Vožnja noću   Vožnja u različitim situacijama |
| **10. Postupak u slučaju**   **prometne nezgode** | Postupak u slučaju prometne nezgode |
| **11. Nadzor prometa i**   **kaznena        odgovornost** | Prometni prekršaji i sankcije |

**TEMELJNI PROGRAM OSPOSOBLJAVANJA KANDIDATA ZA VOZAČA
iz nastavnog predmeta Upravljanje vozilom na motorni pogon i tramvajem**

|  |  |
| --- | --- |
| **Nastavne cjeline** | **Nastavne teme/jedinice** |
| **1. Upoznavanje      vozila       za obuku** | Upoznavanje kandidata s tehničkim   osobinama   vozila   Upoznavanje i korištenje opreme vozila   Ulazak i izlazak u vozilo i iz vozila   Prilagodba vozačkog sjedala, naslona za   glavu i ogledala   Upoznavanje komandne ploče i instrumenata   Uporaba pojedinih komandi i uređaja na vozilu.   Dnevni preventivni tehnički pregled   Postupak uključivanja motora u rad |
| **2. Mijenjanje     stupnjeva     prijenosa i**   **zaustavljanje** | Polazak vozilom s mjesta i zaustavljanje   Rad s upravljačem, pokazivačima smjera i   ručicom mjenjača   Rad s papučicom spojke, kočnice i akcele-ratora   Povećanje i smanjivanje brzine   Polazak u 1. i promjena u 2. stupanj prije-nosa,   zaustavljanje i promjena u 1. stupanj   Vožnja s promjenom iz 2. i 3. stupanj prije-nosa i zaustavljanje   Vožnja s promjenom iz 3. u 2. stupanj prije-nosa i zaustavljanje   Kočenje i zaustavljanje vozila na zadanom mjestu   Postupak pravilnog zaustavljanja uz kontinuiranu promjenu   stupnjeva prijenosa (od najmanjeg do najvećeg i obratno)   Intenzivno (naglo) kočenje i zaustavljanje u nuždi   Vožnja i zaustavljanje uz uporabu ogledala i pokazivača smjerova |
| **3. Vožnja naprijed -**   **natrag i**   **polukružno     okretanje** | Pravilan položaj tijela i ruku za vožnju   unatrag   Kontrola vozila pri vožnji unatrag   Vožnja naprijed - natrag po pravcu   Vožnja naprijed - natrag uz promjenu smjera   Kontrola vozila preko vozačkih ogledala   Vožnja i zaustavljanje uz uporabu vozačkih ogledala,   pokazivača smjera i kočnice   Vožnja u krug i vožnja po osmici   Vožnja između čunjeva naprijed i natrag   Polukružno okretanje iz jednog i više postupaka   Kontrola vozila pri polukružnom okretanju |
| **4. Upravljanje      vozilom na     cesti** | Utvrđivanje uvjeta za sigurno obavljanje   radnji   Korištenje ogledala i redoslijed provjera   Upozorenje o namjeri izvođenja radnji   Uključivanje u promet   Vožnja cestom s manjim intenzitetom prometa   Vožnja uz mijenjanje stupnjeva prijenosa od   najnižega do najvišeg i obratno   Održavanje pravilnog položaja vozila u traci   Isključivanje iz prometa, zaustavljanje i ostavljanje vozila   Mimoilaženje   Obilaženje zaustavljenog ili parkiranog vozila   Održavanje potrebnog bočnog razmaka   Prestrojavanje i vožnja raskrižjem   Vožnja u koloni i održavanje sigurnosnog razmaka   Prepoznavanje opasnosti i intenzivno (naglo) kočenje   Vožnja unatrag i polukružno okretanje |
| **5. Vožnja na      uzdužnom      nagibu** | Polazak vozilom na uzbrdici ili nizbrdici (s   pomoću ručne i nožne kočnice)   Uključivanje u promet i vožnja (na uzbrdici i nizbrdici)   Vožnja po uzbrdici i nizbrdici uz pravilnu promjenu  stupnjeva prijenosa, smanjenje brzine, kočenje |
| **6. Prilagodba brzine** | Prilagođavanje brzine vožnje prometnim i kolničkim uvjetima   Prilagođavanje brzine za obavljanje određe-nih radnji vozilom   Mimoilaženje   Obilaženje zaustavljenih vozila, zapreka i pješačkih otoka   Reagiranje na iznenadnu opasnost   Prilagodba brzine pred nizbrdicom ili uzbrdicom   Vožnja do najveće dopuštene brzine na prometnici i usporavanje,  naglo i postupno |
| **7. Vožnja u      gradskim      uvjetima** | Brzina prilaska i prolaska raskrižjem   Prestrojavanje i izbor prometne trake   Vožnja kroz raskrižje   Izbor propisne trake i skretanje udesno i uljevo na raskrižju   Vožnja prometnicom s dvije ili više promet-nih traka   Vožnja raskrižjem na kojem je odvijanje prometa uređeno   prometnim znakovima   Vožnja raskrižjem na kojem se prometom upravlja semaforima   Vožnja raskrižjem na kojem prometom upravlja ovlaštena osoba   Vožnja raskrižjem s kružnim tokom prometa   Vožnja na prijelazu ceste preko željezničke ili tramvajske pruge |
| **8. Parkiranje** | Utvrđivanje uvjeta i izbor mjesta parkiranja   Parkiranje uz rub kolnika između dva vozila   Okomito i koso parkiranje   Parkiranje na uzdužnom nagibu   Postupak parkiranja na parkiralištu s i bez naplate   Parkiranje i ostavljanje vozila u garaži - parkirališnoj zgradi |
| **9. Sustizanje i**   **pretjecanje** | Utvrđivanje uvjeta za sigurno pretjecanje   Priprema za pretjecanje   Postupak pravilnog pretjecanja   Odustajanje od pretjecanja   Postupak kad nas drugo vozilo pretječe |
| **10. Vožnja izvan       naselja** | Prilagodba brzine   Vožnja u koloni i održavanje razmaka   Vožnja zavojima   Vožnja nepreglednim dijelovima ceste   Postupak na benzinskoj crpki   Postupak u slučaju kvara na vozilu |
| **11. Vožnja u složenim        prometnim       uvjetima** | Vožnja prometnicama s velikim intenzitetom   prometa   Vožnja u vršnom opterećenju prometa   Izbjegavanje opasnosti zbog tuđih pogrešaka   Uključivanje, vožnja i isključivanje s autoceste i ceste  namijenjene isključivo za promet motornih vozila   Vožnja petljom   Ponašanje prema pješacima i drugim sudionicima u   prometu   Samostalna vožnja u gradu   Samostalna vožnja izvan naselja |
| **12. Vožnja u        posebnim      uvjetima** | Vožnja noću i uporaba svjetala   Vožnja po kiši, magli, snijegu, blatu,  mokrom lišću, ledu   Vožnja u uvjetima ograničenog prometa i   radova na cesti   Zaustavljanje u nuždi |
| **13. Predispitna        uvjetima** | Samostalna vožnja u stvarnim prometnim   uvjetima   Priprema za ispit   Predispitna vožnja i ocjena instruktora vožnje |

I.

NASTAVNI PROGRAM OSPOSOBLJAVANJA KANDIDATA ZA VOZAČA VOZILA

"A" KATEGORIJE

|  |  |
| --- | --- |
| **Nastavne cjeline** | **Nastavne teme/jedinice** |
| **1. Upoznavanje      vozila      za obuku** | Upoznavanje s tehničkim osobinama   motocikla   Upoznavanje i korištenje opreme   Prilazak, sjedanje i silazak s motocikla   Postavljanje motocikla na nožice i stavljanje   u položaj za vožnju   Pravilno sjedenje na motociklu   Položaj tijela i ruku na upravljaču   Prilagodba vozačkog ogledala   Upoznavanje instrument ploče i instrumenata   Upoznavanje i uporaba pojedinih komandi i   uređaja na vozilu   Način uporabe ručnih i nožnih komandi   Dnevni preventivni tehnički pregled   Uključivanje motora |
| **2. Polazak vozilom s      mjesta i       zaustavljanje** | Uporaba zaštitne kacige   Uključivanje propisanih svjetala   Polazak s mjesta i zaustavljanje   Održavanje ravnoteže i pravca   Rad s ručnim i nožnim komandama   Povećanje i smanjenje brzine   Mijenjanje stupnjeva prijenosa od  1. do 3. i zaustavljanje   Zaustavljanje na zadanom mjestu   Mijenjanje stupnjeva prijenosa od   najnižeg do najvišeg i obratno |
| **3. Vožnja na  vježbalištu ili**   **odgovarajućoj  površini** | Vožnja po pravcu ograničene dužine i širine   Prilagođavanje brzine   Mijenjanje stupnjeva prijenosa   Zaustavljanje na zadanom mjestu   Polukružno okretanje   Vožnja po krugu minimalnog polumjera   Vožnja između čunjeva-slalom vožnja   Vožnja po osmici   Vožnja po osmici sa i bez ubrzavanja i   uporabe spojke |
| **4. Kočenje      motociklom** | Pravilna uporaba prednje i zadnje kočnice   Kočenje motorom   Reagiranje na iznenadnu opasnost   Intenzivno kočenje i zaustavljanje |
| **5. Vožnja cestom** | Priprava za vožnju i uključivanje u promet   Utvrđivanje uvjeta za sigurno obavljanje radnji   Upozorenje o namjeri izvođenja radnji   Vožnja uz mijenjanje stupnjeva prijenosa od najnižega   do najvišeg i obratno   Održavanje pravilnog položaja motocikla u prometnoj traci   Isključivanje iz prometa, zaustavljanje i ostavljanje motocikla   Uočavanje prometnih uvjeta na prometnici i raskrižju   Prestrojavanje i vožnja raskrižjem   Vožnja cestom s manjim intenzitetom prometa   Polukružno okretanje   Održavanje sigurnosnog razmaka   Prilagodba brzine   Mimoilaženje, obilaženje i pretjecanje   Održavanje potrebnog bočnog razmaka   Intenzivno kočenje i izbjegavanje opasnosti   Polazak i vožnja na uzbrdici i nizbrdici   Vožnja zavojima   Vožnja cestom izvan naselja   Sustizanje i pretjecanje   Uključivanje, vožnja i isključivanje s autoceste  i ceste namijenjene isključivo za promet motornih vozila |
| **6. Vožnja u      gradskim      uvjetima** | Prilagodba brzine   Približavanje i vožnja raskrižjem   Prestrojavanje i izbor propisne prometne trake za skretanje   Vožnja prometnicom s dvije ili više prometnih traka   Vožnja raskrižjem na kojem se upravlja prometom -   znakovima, prometnim svjetlima, od strane ovlaštene  osobe - policajca   Isključivanje iz prometa, zaustavljanje i ostavljanje motocikla   Vožnja prometnicama s velikim intenzitetom prometa   Vožnja u prometnim špicama   Vožnja petljom   Ponašanje prema drugim sudionicima u prometu |
| **7. Vožnja u       posebnim      uvjetima** | Vožnja noću i uporaba svjetala   Vožnja po kiši, magli, blatu   Vožnja u uvjetima ograničenog prometa i  radova na cesti   Zaustavljanje u nuždi |
| **8. Predispitna vožnja** | Samostalna vožnja u stvarnim prometnim uvjetima   Priprema za ispit   Predispitna vožnja i ocjena instruktora vožnje |

II.

NASTAVNI PROGRAM OSPOSOBLJAVANJA KANDIDATA ZA VOZAČA VOZILA

"B" KATEGORIJE

Za kandidate koji se osposobljavaju za vozača vozila B kategorije osposobljavanje
se realizira prema sadržajima temeljnog programa.

III.

NASTAVNI PROGRAM OSPOSOBLJAVANJA KANDIDATA ZA VOZAČA VOZILA

"B + E" KATEGORIJE

Kandidati koji se osposobljavaju za vozača vozila B+E kategorije, osposobljavaju
se prema nastavnim sadržajima temeljnog programa osposobljavanja, a posebno
trebaju uvježbati slijedeće nastavne sadržaje:

|  |  |
| --- | --- |
| **Nastavne cjeline** | **Nastavne vježbe/jedinice** |
| **1. Upoznavanje**   **vučnog     i priključnog     vozila za**   **obuku** | Upoznavanje kandidata s tehničkim   osobinama vozila i prikolice   Upoznavanje i korištenje opreme skupa   vozila   Prilagodba vozačkog sjedala i ogledala   Upoznavanje komandne ploče i instrumenata   Uporaba pojedinih komandi i uređaja na skupu vozila.   Postupak prikopčavanja i otkopčavanja vučnog i   priključnog vozila   Dnevni preventivni tehnički pregled |
| **2. Vožnja, mijenja-      nje stupnjeva      prijenosa i**   **zaustavljanje** | Vožnja, skretanje udesno i ulijevo   Praćenje priključnog vozila preko vozačkih   ogledala   Ostavljanje priključnog vozila (na nizbrdici,   na parkiralištu)   Kočenje i zaustavljanje skupa vozila   Vožnja unatrag po pravcu i uz promjene smjera   Polukružno okretanje iz jednog i više postupaka   Kontrola skupa vozila |

IV.

NASTAVNI PROGRAM OSPOSOBLJAVANJA KANDIDATA ZA VOZAČA VOZILA

"C" KATEGORIJE

Kandidati koji se osposobljavaju za vozača vozila C kategorije, osposobljavaju
se prema nastavnim sadržajima temeljnog programa osposobljavanja, a posebno
trebaju uvježbati slijedeće nastavne sadržaje:

|  |  |
| --- | --- |
| **Nastavne cjeline** | **Nastavne vježbe/jedinice** |
| **1. Upoznavanje      vozila      za obuku** | Upoznavanje kandidata s tehničkim   osobinama vozila   Upoznavanje i korištenje opreme vozila   Ulazak i izlazak u vozilo i iz vozila   Prilagodba vozačkog sjedala i ogledala   Upoznavanje komandne ploče i instrumenata   Postupak umetanja i očitavanja tahografskog listića   Dnevni preventivni tehnički pregled   Uporaba pojedinih komandi i uređaja na vozilu   Postupak uključivanja motora u rad |
| **2. Mijenjanje     stupnjeva prijeno-     sa i zaustavljanje** | Polazak vozilom s mjesta i zaustavljanje   Rad s upravljačem i ručicom mjenjača   Rad s papučicom spojke, kočnice i akceleratora   Postupak ubrzanja i promjena stupnjeva prijenosa   iz nižeg u viši   Postupak usporavanja i promjena stupnjeva prijenosa iz   višeg u niži   Kočenje motorom, promjenom u niži stupanj prijenosa i   radnom kočnicom   Zaustavljanje vozila na zadanom mjestu   Intenzivno kočenje i zaustavljanje u nuždi   Kontinuirana promjena stupnjeva prijenosa (od najmanjeg   do najvećeg i obratno) i zaustavljanje |

V.

NASTAVNI PROGRAM OSPOSOBLJAVANJA KANDIDATA ZA VOZAČA VOZILA
"C+E" KATEGORIJE

Kandidati koji se osposobljavaju za vozača vozila C+E kategorije, osposobljavaju
se prema nastavnim sadržajima temeljnog programa osposobljavanja, a posebno
trebaju uvježbati slijedeće nastavne sadržaje:

|  |  |
| --- | --- |
| **Naziv nastavne       cjeline vježbi** | **Nastavne jedinice/vježbe** |
| **1. Upoznavanje      skupa      vozila za obuku** | Upoznavanje kandidata s tehničkim   osobinama priključnog vozila   Upoznavanje i korištenje opreme skupa vozila   Prilagodba vozačkog sjedala i ogledala   Upoznavanje komandne ploče i instrumenata   Postupak umetanja i očitavanja tahografskog listića   Uporaba pojedinih komandi i uređaja na vozilu   Postupak prikopčavanja i otkopčavanja vučnog   i priključnog vozila   Postupak uključivanja motora u rad   Dnevni preventivni tehnički pregled |
| **2. Vožnja, mijenjanje      stupnjeva      prijenosa i       zaustavljanje** | Vožnja, skretanje udesno i ulijevo   Praćenje priključnog vozila preko vozačkih   ogledala   Ostavljanje priključnog vozila (na nizbrdici,   na parkiralištu)   Kočenje i zaustavljanje skupa vozila   Vožnja unatrag po pravcu i uz promjenu smjera   Polukružno okretanje iz jednog i više postupaka   Kontrola skupa vozila |

VI.

NASTAVNI PROGRAM OSPOSOBLJAVANJA KANDIDATA ZA VOZAČA VOZILA

"D" KATEGORIJE

Kandidati koji se osposobljavaju za vozača vozila D kategorije, osposobljavaju
se prema nastavnim sadržajima temeljnog programa osposobljavanja, a posebno
trebaju uvježbati slijedeće nastavne sadržaje:

|  |  |
| --- | --- |
| **Naziv nastavne      cjeline vježbi** | **Nastavne jedinice/vježbe** |
| **1. Upoznavanje      vozila**   **za obuku** | Upoznavanje kandidata s tehničkim   osobinama autobusa   Upoznavanje i korištenje opreme   Ulazak i izlazak u autobus i iz autobusa   Upoznavanje instrument ploče i instrumenata   Prilagodba vozačkog sjedala i ogledala   Postupak umetanja i očitavanja tahografskog listića   Uporaba pojedinih komandi i uređaja na autobusu   Dnevni preventivni tehnički pregled   Postupak uključivanja motora u rad |
| **2. Vožnja, mijenjanje  stupnjeva   prijenosa i**   **zaustavljanje** | Polazak autobusom s mjesta i zaustavljanje   Uporaba vozačkih ogledala   Rad s upravljačem i ručicom mjenjača   Rad s papučicom spojke, kočnice i akceleratora   Povećanje i smanjivanje brzine   Postupak ubrzanja i promjena stupnjeva prijenosa iz   nižeg u viši   Postupak usporavanja i promjena stupnjeva prijenosa iz višeg u niži   Kontinuirana promjena stupnjeva prijenosa   Kočenje motorom, promjenom u niži stupanj prijenosa,   radnom kočnicom   Zaustavljanje autobusa na zadanom mjestu   Intenzivno kočenje i zaustavljanje autobusa u nuždi   Postupak na autobusnom kolodvoru   Vožnja na redovnoj gradskoj liniji prijevoza putnika   Vožnja na redovnoj prigradskoj liniji prijevoza putnika   Postupak na autobusnom stajalištu (uključivanje u promet,   isključivanje iz prometa, ukrcaj ili iskrcaj putnika)   Odnos prema putnicima i udobnost vožnje |

VII.

NASTAVNI PROGRAM OSPOSOBLJAVANJA KANDIDATA ZA VOZAČA VOZILA

"D+E" KATEGORIJE

Kandidati koji se osposobljavaju za vozača vozila D+E kategorije, osposobljavaju
se prema nastavnim sadržajima programa osposobljavanja vozača vozila D
kategorije, a posebno trebaju uvježbati slijedeće nastavne sadržaje:

|  |  |
| --- | --- |
| **Naziv nastavne        cjeline - vježbi** | **Nastavne vježbe/jedinice** |
| **1. Upoznavanje**   **vučnog i priključ-  nog vozila za  obuku** | Upoznavanje kandidata s tehničkim   osobinama skupa vozila   Upoznavanje i korištenje opreme skupa   vozila   Ulazak i izlazak u vozilo i iz vozila   Prilagodba vozačkog sjedala i ogledala   Upoznavanje komandne ploče i instrumenata   Uporaba pojedinih komandi i uređaja na  skupu vozila   Postupak prikopčavanja i otkopčavanja   vučnog i priključnog vozila   Postupak uključivanja motora u rad   Dnevni preventivni tehnički pregled |
| **2. Vožnja, mijenjanje      stupnjeva     prijenosa i     zaustavljanje** | Vožnja, skretanje udesno i ulijevo   Praćenje priključnog vozila preko vozačkih   ogledala   Ostavljanje priključnog vozila (na nizbrdici,   na parkiralištu)   Kočenje i zaustavljanje skupa vozila   Vožnja unatrag po pravcu i uz promjenu smjera   Polukružno okretanje iz jednog i više postupaka   Kontrola skupa vozila |

VIII.

NASTAVNI PROGRAM OSPOSOBLJAVANJA KANDIDATA ZA VOZAČA TRAKTORA - "G"

|  |  |
| --- | --- |
| **Naziv nastavne         cjeline - vježbi** | **Nastavne vježbe/jedinice** |
| **1. Upoznavanje      traktora      za obuku** | Upoznavanje s tehničkim osobinama traktora   i traktorskim priključcima   Upoznavanje i korištenje opreme traktora   Ulazak i izlazak u traktor i iz traktora   Prilagodba sjedala, ogledala i pravilan položaj za upravljačem   Upoznavanje komandne ploče i instrumenata   Upoznavanje i uporaba pojedinih komandi i uređaja   na vozilu (spojka, mjenjač, -reduktor, kočnice, hidraulika)   Postupak uključivanja motora u rad, zagrijavanje i uključivanje   Postupak prikopčavanja i otkopčavanja pojedinih priključaka   Dnevni preventivni tehnički pregled   Polazak s mjesta i zaustavljanje   Rad s ručnim i nožnim komandama |
| **2. Mijenjanje**   **stupnjeva      prijenosa** | Polazak s mjesta i ubrzanje   Promjena u viši stupanj prijenosa i   zaustavljanje   Usporavanje i promjena u niži stupanj prijenosa   Zaustavljanje traktora na zadanom mjestu   Zaustavljanje uz kontinuiranu promjenu stupnjeva prijenosa   Pravilno reduciranje prijenosa   Kočenje (motorom, promjenom u niži stupanj prijenosa,  radnom kočnicom)   Intenzivno kočenje i zaustavljanje |
| **3. Vožnja      unatrag,     polukružno     okretanje i     parkiranje** | Položaj tijela i ruku za vožnju unatrag   Vožnja unatrag po pravcu i uz promjenu   smjera vožnje   Kontrola traktora i priključnog vozila pri   vožnji unatrag   Vožnja u krug i uz promjenu smjera   Polukružno okretanje iz jednog postupka i više postupaka   Parkiranje   Ostavljanje traktora i priključaka |
| **4. Upravljanje     traktorom     na cesti** | Utvrđivanje uvjeta za sigurno obavljanje   radnji   Upozorenje o namjeri izvođenja radnje   Uključivanje u promet s vježbališta, poljske ceste,   njive, dvorišta   Postupak čišćenja kotača i izbor trenutka uključivanja   Vožnja cestom s manjim intenzitetom prometa   Vožnja uz mijenjanje stupnjeva prijenosa od najnižeg  do najvišeg i obrnuto   Održavanje pravilnog položaja traktora u traci   Kontrola položaja priključnog vozila u prometnoj traci   Isključivanje iz prometa, zaustavljanje i ostavljanje traktora   Prestrojavanje i vožnja raskrižjem   Mimoilaženje i obilaženje   Vožnja u koloni i održavanje sigurnosnog razmaka   Vožnja na prijelazu ceste preko željezničke pruge   Vožnja unatrag i polukružno okretanje |
| **5. Vožnja na      uzdužnom      nagibu** | Polazak traktorom pomoću ručne i nožne   kočnice (na uzbrdici i nizbrdici)   Vožnja po uzbrdici i nizbrdici   Parkiranje na uzbrdici i nizbrdici   Mimoilaženje na uskoj cesti |
| **6. Vožnja u      gradu -       naselju** | Prilagodba brzine   Prestrojavanje i izbor prometne trake   Vožnja kroz raskrižje   Skretanja udesno i ulijevo   Vožnja prometnicom s dvije ili više  prometnih traka   Vožnja raskrižjem na kojem se upravlja  prometom - znakovima, prometnim svjetlima,   od strane ovlaštene osobe - policajca   Vožnja u naselju s intenzivnim prometom   Ponašanje prema drugim sudionicima u prometu   Parkiranje i ostavljanje traktora |
| **7. Vožnja       izvan naselja** | Prilagođavanje brzine   Vožnja zavojima   Vožnja nepreglednim dijelovima ceste   Pretjecanje   Vožnja na prijelazu ceste preko željezničke pruge   Postupak u slučaju kvara na traktoru   Vožnja po njivi i oranici, kroz šumu |
| **8. Vožnja u      posebnim**   **uvjetima** | Vožnja noću i uporaba svjetala   Vožnja po kiši, magli, snijegu, blatu,   mokrom lišću, ledu   Vožnja s opterećenjem   Samostalna vožnja   Vožnja pri obavljanju poljskih radova |
| **9. Predispitna      vožnja** | Samostalna vožnja u stvarnim prometnim   uvjetima   Priprema za ispit   Predispitna vožnja i ocjena instruktora vožnje |

IX.
NASTAVNI PROGRAM OSPOSOBLJAVANJA KANDIDATA ZA VOZAČA MOPEDA "H"

Kandidati koji se osposobljavaju za vozača mopeda, osposobljavaju se
prema nastavnim sadržajima programa osposobljavanje vozača vozila A kategorije.

X.
NASTAVNI PROGRAM OSPOSOBLJAVANJA KANDIDATA ZA VOZAČA TRAMVAJA "F"

|  |  |
| --- | --- |
| **Naziv nastavne         cjeline - vježbi** | **Nastavne jedinice/vježbe** |
| **1. Upoznavanje      tramvaja za**   **obuku** | Upoznavanje kandidata s tehničkim   osobinama tramvaja   Upoznavanje i korištenje opreme   Pregled kola i upoznavanje sa signalizacijom   Ulazak i izlazak u tramvaj i iz tramvaja   Upoznavanje s uređajima za upravljanje i   zaustavljanje tramvaja   Prilagodba vozačkog sjedala i ogledala   Upoznavanje komandne ploče i instrumenata   Uporaba pojedinih komandi i uređaja na tramvaju   Uključivanje pogonskih, signalnih, sigurnosnih i  mjernih uređaja   Upoznavanje kočnica i rad s kočnicama   Postupak uključivanja motora u rad |
| **2. Polazak      tramvajem s      mjesta i      zaustavljanje na      vježbalištu** | Polazak tramvajem s mjesta i zaustavljanje   Pokretanje na signal u kolima i izvan kola   Polazak s mjesta, ubrzavanje i zaustavljanje   na zadanom mjestu   Postupak ulaska na stajalište, vizualne provjere  i otvaranje i zatvaranje vrata   Upoznavanje sa skretnicama i kolosjecima na  vježbalištu (u krugu) promjena smjera kretanja   Vožnja tramvaja s kontinuiranim ubrzanjem,  zaustavljanjem i skretanjem   Postupak na polazno-krajnjem stajalištu   Parkiranje tramvaja   Pregled unutarnjeg dijela i ostavljanje   tramvaja i kola |
| **3. Upravljanje      tramvajem      na liniji** | Izlaz na liniju i uključivanje u promet   Ubrzavanje i usporenje tramvaja   Vožnja preko tramvajskog stajališta   Postupak ulaska na stajalište, zaustavljanje,  vizualne provjere, otvaranje i zatvaranje  vrata i polazak sa stajališta   Vizualno pretraživanje (percepcija) pruge i okoliša   Postupak prema pružnim i skretničkim signalima   Vožnja ispod podvožnjaka, pružnih rasklopaca i   kliznog kontakta   Vožnja iza tramvajskih vlakova i ostalih vozila na pruzi   Mimoilaženje, vožnja zavojima i skretnicama i okretanje  električnih skretnica   Vožnja preko raskrižja   Postupak uočavanja elemenata raskrižja   Skretanje tramvajem na raskrižju   Prilagođavanje brzine skretanja i postupak ako je   skretnica neispravna   Vožnja preko raskrižja s različitim načinom reguliranja prometa   Vožnja ulicama s jakim intenzitetom prometa (vozila i pješaci)   Vožnja i mimoilaženje u zavojima   Održavanje sigurnog razmaka između vozila   Kočenje i zaustavljanje za nuždu i signal opasnosti   Iznenadno kočenje i aktiviranje kočnice za opasnost i   deblokiranje iste   Prepoznavanje opasnosti   Postupak reagiranja na iznenadnu opasnost   Vožnja na pruzi s uzbrdicom i nizbrdicom   Kočenje i zaustavljanje tramvaja na uzbrdici i nizbrdici   Postupak guranja - vuče tramvaja   Postupak uporabe ugibališta, ulazak, izlazak i vožnja unatrag |
| **4. Vožnja u      posebnim      uvjetima** | Vožnja kod izvođenja radova na pruzi   Vožnja noću i uporaba svjetala   Vožnja po različitim vremenskim uvjetima   Prilagođavanje brzine vožnje stanju pruge,   ograničenjima, vidljivosti, skretnicama i zavojima   Vožnja i postupak kod zastoja i prometnih nezgoda   Postupak u slučaju otkazivanja pojedinih kočnica   Rješavanje konkretnih prometnih situacija   Postupak u slučaju izvanrednog stanja u tramvajskoj mreži   Postupak u slučaju smetnji na pruzi   Postupak u različitim situacijama (smetnje na pruzi,   oboljeli putnici, požar itd.)   Samostalna vožnja na redovnoj liniji   Rukovanje i pravilna uporaba telekomunikacijskih uređaja   Predispitna vožnja |

![](dodatni/370443.gif)
![](dodatni/370444.gif)
![](dodatni/370445.gif)
![](dodatni/370446.gif)
![](dodatni/370447.gif)
![](dodatni/370448.gif)
![](dodatni/370449.gif)
![](dodatni/370450.gif)
![](dodatni/370451.gif)
![](dodatni/370452.gif)
![](dodatni/370453.gif)
![](dodatni/370454.gif)
![](dodatni/370455.gif)
![](dodatni/370456.gif)

Pravilnik, NN 30/1998-362
Opći uvjeti korištenjaZaštita privatnosti[Pristup podatcima](/data_access_hr.aspx)[ELI](/about_eli_hr.aspx)

©2026. g. Narodne novine d.d.

, izrada [Novena d.o.o.](http://novena.hr/)